armvectores/hy_wikipedia_2023 huggingface dataset:
Գիտնականների տուն (Նիժնի Նովգորոդ)

Գիտնականների տուն (ռուս.՝ Дом учёных, լրիվ անվանումը` «Նիժնի Նովգորոդի գիտա-տեղեկատվական կենտրոն» լրացուցիչ մասնագիտական կրթության պետական բյուջետային հիմնարկ), հանդիսանում է գիտա-տեխնիկական համայնքի զարգացման, գործարար կապերի և ժամանցի կենտրոն։
2016 թվականից կոչվում է «Նիժնի Նովգորոդի գիտա-տեղեկատվական կենտրոն» լրացուցիչ մասնագիտական կրթություն ՊՀ։


== Պատմություն ==
Հոկտեմբերյան փողոցի թիվ 25 շենքը կառուցվել է 19-րդ դարի վերջում՝ արհեստագործական խորհրդի համար։ 1920-ական թվականներին այն անցել է գիտա-տեխնիկական աշխատողներին։ 1937 թվականին որոշում է կայացվել նրա հենքի վրա ստեղծել Գիտնականների տուն։ 1976-2007 թթ. Նիժնի Նովգորոդի գիտնականների տունը ղեկավարել է Ռուսաստանի Դաշնության մշակույթի վաստակավոր գործիչ Տամարա Ֆեդորովնա Սկուդնովան։
1999 թվականին Նիժնի Նովգորոդի շրջանի կրթության և գիտության վարչության կողմից ստեղծվել է Նիժնի Նովգորոդի գիտա-տեղեկատվական կենտրոնը։ Նիժնի Նովգորոդի գիտա-տեղեկատվական կենտրոնի տնօրենը Իրինա Նազարովան է։


== Կառուցվածք ==
Կենտրոնի երեք հարկերում կա ցուցասրահ, 200 տեղանոց մեծ դահլիճ, 15 տեղանոց սաթե սենյակ, երեք լսարան (10-35 մարդ), համաժողովների սրահ, շնորհանդեսների սրահ և գրադարան։


== Գործունեության ուղղություններ ==
Կենտրոնը կազմակերպում է հետազոտողների գիտական և տեխնոլոգիական նախագծերի իրականացման և գիտելիքահենք բիզնեսի ձեռնարկման աշխատանքները։ Իրականացվում են գիտաշխատողների և մասնագետների հմտությունները բարելավելու ծրագրեր։
Ռոսպատենտի հետ համագործակցության շրջանակներում աջակցում է մտավոր սեփականության օբյեկտների, գյուտերի, ապրանքանշանների (լոգո, ապրանքանիշ) գրանցմանն ու զարգացմանը, հեղինակային իրավունքի պաշտպանությանը։

Օգնում է ներդրողներին գտնել բիզնեսի զարգացման նոր ուղղություններ, աջակցում բարձր տեխնոլոգիաների էլեկտրոնային փոխանակմանը, հրատարակում գիտության, տեխնոլոգիայի և նորարարությունների բնագավառի թերթեր։
Մասնակցում է երիտասարդ գիտնականների, երիտասարդական ակումբների և ասոցիացիաների աշխատանքների կազմակերպմանը, իրականացնում է երիտասարդ գիտնականների ամենամյա համաժողովներ, տրամադրում կազմակերպչական աջակցություն ֆինանսական ռեսուրսների հետ առնչվող գիտատեխնիկական և նորարարական ծրագրերի իրականացման համար։
Կազմակերպում է գրադարանի աշխատանքները, իրականացնում շուրջ 40 հազար միավոր գրքերի պահպանում գիտական տարբեր բնագավառներում  (փիլիսոփայություն, ֆիզիկա, մաթեմատիկա և բնական գիտություններ, տնտեսագիտություն, իրավագիտություն, պատմություն, արվեստ, լեզվաբանություն) և հայրենի ու արտասահմանյան հեղինակների գեղարվեստական ստեղծագործությունների պահպանում։


== Ծանոթագրություններ ==


== Արտաքին հղումներ ==
Прогулка по Дому учёных Archived 2016-03-04 at the Wayback Machine.
Нижегородский дом ученых. ул. Октябрьская. Красивые фото Нижнего Новгорода
Շեյմաս Հինի

Շեյմաս Հինի (անգլ.՝ Seamus Heaney, ապրիլի 13, 1939(1939-04-13)[…], Քասլդոուսն - օգոստոսի 30, 2013(2013-08-30)[…], Դուբլին, Իռլանդիա), իռլանդացի բանաստեղծ, արձակագիր, թարգմանիչ, Նոբելյան մրցանակի դափնեկիր (1995)։
Ծնվել է Հյուսիսային Իռլանդիայի Դերրի կոմսությունում։ Հայրը հողագործ է եղել։ Սովորել է Սուրբ Կոլումբոսի քոլեջում, ապա Բելֆաստի թագավորական համալսարանում։ Ավարտելուց հետո դասավանդել է դպրոցում, ինչպես նաև նույն համալսարանում։ Օլստերի արյունալի իրադարձություններից մի քանի տարի անց՝ 1973 թվականին, տեղափոխվում է Իռլանդիա։
Հինին Օքսֆորդի համալսարանում ընտրվել է պոեզիայի պրոֆեսոր։


== Մրցանակներ ==
Գրական վաստակի համար արժանացել է Ս. Մոեմի, Ջ. Ֆեյրերի, Դ. Դեյվինի և այլ մրցանակների, իսկ 1995 թվականին՝ Նոբելյան մրցանակի։


== Հրատարակած գրքեր ==
Բնապաշտի մահը (1966)
Խավարի դուռը (1969)
Ձմեռում ենք (1972)
Հյուսիս (1975)
Դաշտային աշխատանքներ (1979)
Զղջումի կղզի (1984)
Ալոճենու լապտերը (1987)
Իրերի տեսիլքը (1991)
Հոգու մակարդակ (1996) և այլն


== Թարգմանական գործունեություն ==
2000 թվականին՝ երկարամյան ճգնումից հետո, Հինիի թարգմանությամբ լույս է տեսնում «Բեովուլֆ» անգլոսաքսոնական միջնադարյան էպոսը, որը դարձավ բեսթսելլեր։


== Շեյմաս Հինին հայերեն ==
Բանաստեղծություններ (գրքում տեղ է գտել նաև «Տուրք պոեզիային» նոբելյան բանախոսությունը), Երևան, «Գրական էտալոն» հրատարակչություն, 80 էջ (թարգմանեց, կազմեց և ծանոթագրեց Շանթ Մկրտչյանը)։


== Ծանոթագրություններ ==


== Աղբյուրներ ==
Շեյմաս Հինի, Բանաստեղծություններ, Երևան, «Գրական էտալոն» հրատարակչություն, էջ 78։
Եվգենյա Ֆարմանյանց

Եվգենյա Կարապետի Ֆարմանյանց (սեպտեմբերի 3, 1920(1920-09-03), Բեժեցկ, Տվերի նահանգ, Խորհրդային Ռուսաստան - սեպտեմբերի 9, 2016(2016-09-09), Մոսկվա, Ռուսաստան), հայ բալետի արտիստ։ ՌԽՖՍՀ վաստակավոր արտիստ (1968)։ ՌԽՖՍՀ արվեստի վաստակավոր գործիչ։ Գեորգի Ֆարմանյանցի քույրը։


== Կենսագրություն ==
Եվգենյա Ֆարմանյանցը ծնվել է արմատներով արցախցի Կարապետ (Գերասիմ) Պողոսի Ֆարմանյանցի և Եկատերինա Վասիլևնայի ընտանիքում։ Եվգենյան աշակերտել է Եկատերինա Գերդտին, Պյոտր Գուսևին։ Ավարտել է Մոսկվայի պարարվեստի ուսումնարանը (1959 թվականից՝ դասատու, ամբիոնի վարիչ, պրոֆեսոր)։ 1938-1959 թվականներին՝ Մոսկվայի Մեծ թատրոնի մենապարուհի։ Մասնակցել է դրամատիկական թատրոններում պարային և պլաստիկ տեսարանների բեմադրմանը, այդ թվում նաև Երևանի Սունդուկյանի անվան թատրոնում Վարդան Աճեմյանի բեմադրած «Իֆիգենիան Ավլիսում» ներկայացումը (համահեղինակ՝ Նորայր Մեհրաբյան)։ Համագործակցել է Եվգենի Սիմոնովի հետ, մեքսիկական պարեր է բեմադրել նրա «Ջոն Ռիդ» ներկայացման համար։ 1958 թվականին Մեծ թատրոնի հյուրախաղերի ժամանակ առաջին անգամ այցելել է Երևան, 1967 թվականին՝ երկրորդ անգամ կրկին Մեծ թատրոնի կազմում, քսանմեկ այլ արտիստների հետ հյուրընկալվել Մարտիրոս Սարյանի տանը։


== Դերապարեր ==
Կոլումբինա (Գլիերի «Պղնձե հեծյալը»), Զլյուկա (Պրոկոֆևի «Մոխրոտը») և այլն։ Մենապարերով հանդես է եկել նաև Մինկուսի «Դոն Կիխոտ», Գլազունովի «Ռայմոնդա», Չայկովսկու «Քնած գեղեցկուհի», «Կարապի լիճ» բալետներում, Բորոդինի «Իշխան հզոր», Գլինիկայի «Ռուսլան և Լուդմիլա», Վերդիի «Տրավիատա» և այլ օպերաների բալետային տեսարաններում։


== Պարգևներ ==
«Պատվո շքանշանով», 1951
Ռուսաստանի վաստակավոր արտիստ, 1968
«Աշխատանքային կարմիր դրոշ» շքանշան, 1973
«Պարի հոգին» մրցանակ, 2001
Ռուսաստանի արվեստի վաստակավոր գործիչ, 2004
ՌԴ Պատվո շքանշան, 2010


== Ծանոթագրություններ ==
Կենսաբանության միջազգային օլիմպիադա

Կենսաբանության միջազգային օլիմպիադա (ԿՄՕ, անգլ.՝ IBO, International Biology Olympiad, ռուս.՝ МБО, Международная биологическая олимпиада), ամենամյա մրցաշար ավագ դպրոցի աշակերտների համար։ ԿՄՕ-ն համարվում է Միջազգային առարկայական օլիմպիադաներից մեկը։ ԿՄՕ-ի հիմնական նպատակն է մեծացնել աշակերտների հետաքրքրվածությունը կենսաբանության նկատմամբ։


== Հայաստանի արդյունքները ԿՄՕ-ում ==
Հայաստանի աշակերտները սկսել են մասնակցել ԿՄՕ-ին սկսած 2009 թվականից։
Մասնակիցների ընտրությունը կատարվում է մի քանի փուլերի ընթացքում. դպրոցական, համայնքային, մարզային և հանրապետական օլիմպիադաներից հետո ընտրվում են ամենաբարձր գիտելիքներ ցուցադրած աշակերտները և նրանցից կազմվում է օլիմպիական խմբակ, որտեղ էլ շարունակվում են ուսումնակրթական դասընթացները։ Այնուհետև երկու կամ երեք ընտրողական փուլերից հետո որոշվում է մասնակիցների վերջնական ցանկը։


== Հայաստանի մասնակիցների արդյունքները ԿՄՕ-ում ==
Հայաստանը առաջին անգամ մասնակցել է ԿՄՕ-ում 2009 թվականին։ 2009 թվականից սկսած հայաստանյան թիմերը արժանացել են 4 արծաթե, 14 բրոնզե մեդալների և 5 գովասանագրի։


== Անցած օլիմպիադաները ==


== Հաջորդ օլիմպիադաները ==


== Պատկերասրահ ==

		
		
		
		


== Տես նաև ==
Միջազգային առարկայական օլիմպիադաներ


== Ծանոթագրություններ ==


== Արտաքին հղումներ ==
ԿՄՕ-ի պաշտոնական կայք
Բրիտանիայի կենսաբանության օլիմպիադա Archived 2012-02-28 at the Wayback Machine.
ԱՄՆ-ի կենսաբանության օլիմպիադա
ԿՄՕ-2020, Նագասակի, Ճապոնիա Archived 2020-08-31 at the Wayback Machine.
Բժիշկ Ռեյի դիմանկարը

Բժիշկ Ռեյի դիմանկարը, նկար Վինսենթ վան Գոգի կողմից՝ նկարված 1889 թվականին։


== Նկարագրություն ==
Նկարում պատկերված է պրակտիկանտ Ֆելիքս Ռեյը. նա աշխատում էր Առլի հիվանդանոցում, որտեղ գտնվում էր Վինսենթ վան Գոգը։ Բժիշկը նկարչին օգնում էր նոպաների ժամանակ, և որպես շնորհակալություն վան Գոգը նկարել է բժշկի դիմանկարը, որը ժամանակակիցների վկայությամբ բավական հաջող է ստացվել։
Վան Գոգին հաջողվել է դիմանկարի միջոցով փոխանցել բժշկի հիմնական հատկությունները՝ ֆիզիկական ամրությունը և ինքնավստահությունը։ Սակայն բժիշկ Ռեյին արվեստը չէր հետաքրքրում, և նա նվեր ստացած դիմանկարը թաքցրեց ձեղնահարկում։ Հետագայում նկարը օգտագործվում է հավանոցում անցք փակելու համար։ 1900 թվականին նկարիչ Շառլ Կամյուն հայտնաբերում է դիմանկարը բժշկի տան բակում։
Մինչ 1918 թվականը դիմանկարը գտնվում էր Ս․ Ի․ Շչուկինի հավաքածուում ՝Մոսկվայում, այնուհետև արևմտյան արվեստների պետական թանգարանում, իսկ 1948 թվականից մինչ այսօր գտնվում է Մոսկվայի Պուշկինի անվան թանգարանում։
Դիմանկարի ստեղծման պատմության մասին կա համանուն պիես։


== Ծանոթագրություններ ==
Հերդ շրջան (Ջորջիա)

Հերդ շրջան (անգլ.՝ Heard County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 767 կմ² է, բնակչությունը՝ 11.012 մարդ (2010 թ. տվյալներով)։ Շրջկենտրոնն է Ֆրանկլին բնակավայրը։ Կազմավորվել է 1830 թ.։
Պիեռ Հեփես

Պիեռ Հեփես (ծնված որպես՝ Պետրոս Սիմոնյան, 1876-անհայտ), հայ պատմաբան, հասարակական գործիչ։
Նախնական կրթությունն ստացել է ծննդավայր Զմյուռնիայում։ 1922 թվականին, Զմյուռնիայի աղետի հետևանքով ապաստանել է Ֆրանսիայում։ 1934 թվականին հիմնել է «Զմյուռնիո և շրջաններու հայրենակցական վերաշինաց միությունը»՝ խորհրդային Հայաստանում Նոր Զմյուռնիա ավանը կառուցելու նպատակով։
Հեղինակն է «Հայկական Զմյուռնիա» (1936) հուշամատյանի, որտեղ պատմում է Զմյուռնիայի հայկական գաղութի կազմավորման, կրոնական և մշակութային հաստատությունների, գործիչների մասին։ «Մեծ երեկույթի» վերջին պարահանդեսը կամ «Տիեզերական հանրապետությունը» (1955, ֆրանսիա) աշխատության մեջ մեծ տեղ է հատկացրել հայերի ցեղասպանության դրդապատճառների, մասոնականության, թուրքացած հրեա «դյոնմեների» (հավատափոխներ) դերի վերլուծությանը։ Գիրքը 1990 թվականին լույս է տեսել արաբերեն թարգմանությամբ՝ «Սիոնիզմը և նահատակ ժողովուրդները» վերնագրով։ 


== Երկեր ==
Le Demier Bat du "Grand Sotr" ou la "Rapulique Unrversel de fan un A deux mille,
Atude sodologique politique el historique, Beyrouth, 1955
Գնել Սարգսյան

Գնել Սարգսյան (հունիսի 16, 1979(1979-06-16), Երևան, Հայկական ԽՍՀ, ԽՍՀՄ) գրող, դերասան։


== Կենսագրություն ==
Գնել Սարգսյանը ծնվել է 1979 թվականի հուլիսի 16-ին Երևանում։ Սովորել է Երևանի թիվ 174  և  Երևանի թիվ 53 միջնակարգ դպրոցներում և  Երևանի թեթև արդյունաբերական տեխնիկումում։ 1995 թվականին միաժամանակ սովորել է «Հայֆիլմ» կինոստուդիայում։ 1999-2002 թվականներին  բնակվել է Հոլանդիայում, որտեղ  Գնել Սարգսյանը  հայ համայնքների կազմակերպության հետ հիմնել է հայկական գրադարան։ 2002 թվականին  Գնել Սարգսյանը  դարձել է Հայաստանի գրողների միության անդամ, նրա ստեղծագործությունները տպագրվել են Հայաստանում և Ամերիկայի Միացյալ Նահանգներում։  Որպես հրավիրված դերասան ներկայացումներով հանդես է եկել տարբեր թատրոններում։
2007-2011 թվականներին նկարահանվել է  «Դժբախտ երջանկություն» հեռուստասերիալում, որը  ցուցադրվել է «Արմենիա» հեռուստաընկերությամբ։ Որպես դերասան  2011 թվականից աշխատել է «Շանթ» հեռուստաընկերությունում։ Որոշ ժամանակ անց  մեկնել է Ռուսաստան։


== Գրքեր ==
«Վերջ…, սկսվում է»-2002 թվական։
«Քայլ արևին»-2009 թվական։


== Ծանոթագրություններ ==


== Արտաքին հղումներ ==
Սրա մասին երբեք չեմ խոսել, բայց հիմա կբացեմ փակագծերը. Գնել Սարգսյան
Գնել Սարգսյան - նոր բացահայտումներ
Ինչպես էին կռվում որոշ գեներալներ. Գնել Սարգսյանը բացահայտումներ է անում
Քաղաքական դաշտ մտնելով՝ ցույց եմ տալիս նաև, որ հավատարիմ եմ 18 թվականի հեղափոխությանը. Գնել Սարգսյան
Ինչպես հանձնեցին Հադրութն ու Շուշին. Գնել Սարգսյան (տեսանյութ)
Երբ կնոջս գրում են՝ երեխեքին կմորթենք, բա ես չասեմ…. . Գնել Սարգսյանը՝ Փաշինյանին աջակցելու մասին (Տեսանյութ)
«Համարում եմ, որ մենք պատերազմը հաղթել ենք». ՔՊ-ական Գնել Սարգսյան
Դերասան Գնել Սարգսյանն ընտրվել է ՔՊ տարածքային կառույցի խորհրդի անդամ
Մենք տանուլ ենք տվել ճակատամարտը, բայց պատերազմը մենք ենք հաղթել․ Գնել Սարգսյան
Տհաճ է, որ չգիտեմ՝ երբ է իմ նախագահի ծննդյան օրը. Գնել Սարգսյան (ֆոտո)
Զնակվա

Զնակվա (վրաց.՝ ზნაკვა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 850 մետր բարձրության վրա։ Շրջկենտրոն Ամբրոլաուրից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 126 մարդ։


== Ծանոթագրություններ ==
Փայտանյութեր

Փայտանյութեր, կոնստրուկցիոն, մեկուսիչ և զարդանյութեր, որոնք ստացվում են փայտը բարձր ջերմաստիճաններում ճնշման տակ մշակելով, կապակցանյութերով (օրինակ, սինթետիկ խեժերով) տոգորելով, սոսնձելով և այլն։ Բնական փայտի համեմատությամբ փայտանյութերն ունեն շահագործման բարելավված հատկություններ, պակաս անիզոտրոպ են։ Պատրաստման եղանակից կախված տարբերում են մամլած, տոգորած, սոսնձած շերտերով փայտանյութեր, փայտանյութի պչաստիկներ և սալեր։ Երբեմն փայտանյութեր են անվանում նաև անտառանյութերը և սղոցանյութերը։ Տես նաև Փայտաթեչքավոր ն Փայտատաշեղային սաչեր, Շպոն, Ֆաներ։
Ֆաժակ ան Վալ

Ֆաժակ ան Վալ (ֆր.՝ Fajac-en-Val), համայնք Ֆրանսիայի Օկսիտանիա մարզի Օդ գավառում:
Բնակչությունը 2008 թվականի դրությամբ կազմում է 29 մարդ, բնակչության խտությունը` 2.10 մարդ/կմ²: Բնակավայրը զբաղեցնում է 13.81 կմ² տարածք:


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 130 կմ հարավ-արևմուտք, Կարկասոն քաղաքից` 14 կմ հարավ-արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 23 աշխատունակ (15-64 տարեկան)  բնակիչ, որոնցից ակտիվ էին 16-ը, իսկ ոչ ակտիվները` 7: Ակտիվության ցուցանիշը կազմում է 69,6 %: 16 աշխատունակ մարդկանցից աշխատել է 13 անձ (7 տղամարդ և 6 կին): Գործազուրկ են եղել 3 անձ (2 տղամարդ և 1 կին): 7 անաշխատունակներից 0-ը եղել են աշակերտներ կամ ուսանողներ, 3-ը` թոշակառուներ, իսկ 4-ը չեն աշխատել տարբեր պատճառներով:


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Քրիստոս Փրկչի տաճար (Օսլո)

Քրիստոս Փրկչի տաճար (նորվ.՝ Vår Frelsers ortodokse kirke), Ռուս Ուղղափառ եկեղեցու թեմի մեջ մտնող Նորվեգական ուղղափառ եկեղեցի է, որը կառուցվել է Օսլոյի կենտրոնական հատվածում գտնվող պատմական-հուշարձան գերեզմանատան տարածքում և օծվել է ի պատիվ Քրիստոսի Հարության և Սուրբ Կայսրուհի Օլգայի։
Տյառնընդառաջ - 11 (24) Հուլիս (Սուրբ Կայսրուհի Օլգա)


== Պատմություն ==
Փրկչի տաճարը կառուցվել է 1864 թվականին Օսլոյի կենտրոնական հատվածում գտնվող պատմական-հուշարձան գերեզմանատան տարածքում և  օգտագործվում է Նորվեգիայի Ավետարանական-Լյութերական եկեղեցու կողմից, որպես գերեզմանատուն մինչև 1952 թվականին, երբ փակվեց այն։
Խորանի մոտ գտնվող Քրիստոսի հարության որմնանկարը կատարվել է նորվերգացի հայտնի նկարիչ Պեռ Վիգելանտի կողմից։
2003 թվականին եկեղեցին հանձնվեց Հարություն-Օլգինսկ ծխարանին Ռուս ուղղափառ եկեղեցու գալու կապակցությամբ։ 2004 թվականի հունիսի 13-ին այն օծվում է Միտրոպոլիտ Սմոլենսկի (Արտաքին եկեղեցական կապերի վարչություն) և Կիրիլի (Կալինինգրադ) կողմից։ Օծմանը ներկա էին Օսլոյի լյութերական ճյուղի եպիսկոպոս Գունար Ստոլսետտան, Ռուսաստանի դեսպանը նորվեգիայում՝ Ալեքսանդր Պանովը, Գերմանիայի դեսպան Խորստ Վինկելմանն և այլ պաշտոնական անձինք։ 2003 թվականին տաճարի հոգևոր առաջնորդը դառնում է իգումեն Կլիմենտը (Խուխտամյակի)։
2008-2010 թվականների ընթացքում վրացի հայտնի սրբապատկերներ նկարող Գուրգեն Չուխուայի կողմից նկարվեցին սրբապատկերներ տաճարի ձախ միջանցքի համար։


== Ծանոթագրություններ ==
Ալեքսանդեր Պրավդա

Ալեքսանդեր Պրավդա (սլովակ.՝ Alexander Pravda, 20-րդ դար), սլովակ աստղագետ և աստղակերպերի հայտնագործող, որն աշխատում է Մոդրայի աստղադիտարանում։ 1995 թվականից մինչև 1998 թվականը այլ սլովակ աստղագետների հետ հայտնաբերել է ընդհանուր առմամբ 50 աստղակերպներ։


== Ծանոթագրություններ ==
Լեա Փայփս

Լեա Մարիա Փայփս (անգլ.՝ Leah Marie Pipes, օգոստոսի 12, 1983(1983-08-12) կամ օգոստոսի 12, 1988(1988-08-12), Լոս Անջելես, Կալիֆոռնիա, ԱՄՆ), ամերիկացի դերասանուհի։ Նա առավել հայտնի դարձավ «Կյանքը վայրի է» ֆիլմում խաղից հետո։ Խաղացել է նաև «Վեճ» և CW-ի  «Առաջնածինները» ֆիլմերում։


== Կյանքն ու կարիերան ==
Փայփսը ծնվել և մեծացել է Հարավային Կալիֆորնիայում։ Նա սկսեց իր դերասանական կարիերան 2001 թվականին Հրեշտակ հայտնի հերուստասերիալում խաղալով։ Լիան Կանոնավոր կերպով խաղում էր «Կորցրել է տանը» հեռուստասերիալում։ նաև հայտնվեց Դիսնեյ հեռուստաալիքի «Փոքրիկ կատարելություն» ֆիլմում, Սամանթա Ջեյքոբսի դերով։ Նա նկարահանել է «Մատնահետքեր» ֆիլմում 2006 թվականին (թողարկվել է 2008 թվականին)։ Նա նաև հայտնվել է հեռուստատեսային շոուներում, ինչպիսիք են Անցնելով Հորդանանը և Drake & Josh-ը։ Նա նաև հայտնվեց Clubhouse-ում որպես Ջեսսի։
Նա նկարահանվել է Ֆուտբոլային «Լավագույն վազորդը» ֆիլմում։ Լիան հայտնվեց նաև «Տարրօրինակ աղջիկը» և այլ փոքրիկ բյուջե ունեցող ֆիլմերում։ 2006 թվականին նա նկարահանվեց Fox-ի  Bones հեռուստասերիալում, որպես փոքրիկ Քելլիի դայակ։
2007-2008 թվականներին հեռուստատեսային սեզոնի համար Փայփսը նկարահանվեց «Կյանքը վայրի է» դրամայում։ Նա նաև կրկնվող դեր ունեցավ «Տերմինատր։ Ապագայի կռիվը»-ի մեջ, որպես Ջոդի։ Նա խաղում է ABC-ի  Beth շարքի «Խորության վերջը» ֆիլմում, որի պրեմիերան դեղի ունեցավ 2010 թվականի հունվարի 21-ին։
Նրա առաջին ամենախոշոր ֆիլմը եղել է «Սխալ գիծ», 2009 թվականին։ Դրա համար նա արժանացել է բուռն ծափահարությունների և դիտվել է որպես ֆիլմի լավագույն մաս։
2010-ին նա խաղում էր «Միրանդա»-ի «Օրենք եւ կարգ»-ի առաջին դրվագում. Լոս Անջելեսում Նա խաղացել է «Ալեքսիս»-ի «Պաշտպաններ»-ի առաին դրվագում (2010 թվականի հեռուստասերիալ)։ 2012 թվականին նա սկսեց նկարահանել Միսսա Բարտոնի և Ռայան Էգգոլդի «Մթության մեջ» իլմում, որպես Մարկ Էդվին Ռոբինսոնի գերբնական զրույցների հերոս։
Լիան Է.Ջ. Բոնիլայի հետ խաղացել է «Երաժշտական աթոռներ» ռոմանտիկ ֆիլմում։ Ֆիլմը մի զույգի մասին է, ովքեր սայլակներով մասնակցում էին պարահանդեսին։ Այն թողարկվել է 2012 թվականի մարտի 23-ին։
2014 թվականի հունվարին, Նա դերասան և երաժիստ Ա․Ջ․ Թրաթին հրավերք է անում։ Նրանք ամուսնանում են 2014 թվականի դեկտեմբերի 6-ին Սանտա Բարբարայում, Կալֆորնիայում։
Փայփսը նկարահանվում է «Առաջնածինները» ֆիլմում, Կամիլ Աքոննելի դերում։


== Ֆիլմագրություն ==


=== Ֆիլմ ===


=== Հեռուստադեսային ֆիլմեր ===


== Մրցանակներ ==


== Ծանոթագրություններ ==
VERBEE

VERBEE (իրական անունը Եվգենի Սերգեյի Վերբիցկիյ, նոյեմբերի 20, 1995(1995-11-20)), ռուս ռեփեր։
Նրա երկու երգերը ՝ «Зацепила»-ն և «Один»-ը, «ՎԿ» սոց. կայքում ընդգրկվել են 2019 թվականի երեսուն ամենապոպուլյար երգերի ցանկի և Boom երաժշտական ծրագրի մեջ։


== Կենսագրություն ==
Եվգենին ծնվել է Ռուսաստանի հարավում՝ Եյսկ քաղաքում։ 12 տարեկանում նա գրել է իր առաջին թրեքը՝ Jey.Werb կեղծանունով։ Ծնողները արգելել են զբաղվել երաժշտությամբ, պատճառաբանելով, որ ռեփի ոլորտում կայուն եկամուտ չկա։ Ծնողների ազդեցության տակ Եվգենին տեղափոխվել է Սանկտ Պետերբուրգ և ընդունվել Սանկտ Պետերբուրգի աերոտիեզերական սարքաշինության պետական համալսարան։ Ռադիոտեխնիկայի ոլորտում երկու բարձրագույն կրթություն ստանալով՝ Եվգենին աշխատանքի է անցել НПО «Прибор» գործարանում։ Մի քանի տարի անց ապագա արտիստը որոշել է նորից վերադառնալ երաժշտության՝ հասկանալով, որ չի անում այն, ինչ ուզում է։
2018 թվականի օգոստոսին Եվգենին պայմանագիր է կնքել SOYUZ MUSIC լեյբլի հետ, և նրա «On the Sea» թրեքը թողարկվել է բոլոր հարթակներում։ Այն ժամանակ Յուջինի թրեքները մեծ հետաքրքրություն չեն առաջացրել և արտիստը շարունակել է քրտնաջան աշխատել։ Եվգենին թողարկել է իր առաջին հիթը 2019 թվականի հունվարին, երկու ամսվա ընթացքում «Зацепила» թրեքը բարձրացել է ռուսական չարթերի առաջին հորիզոնական։ «Зацепила» երգի տեսահոլովակը YouTube-ում ունի 61 միլիոն դիտում։ Այնուհետև թողարկվել են «Один», «Давай взорвем» և «Кто ты такая» թրեքերը, որոնց համար Յուջինը ստացել է ոսկե սկավառակներ։ Ունենալով մեծ հաջողություն՝ Եվգենին շարունակել է աշխատել գործարանում, և միայն «Простой»  ալբոմի թողարկումից հետո արտիստը թողել է աշխատանքը և մեկնել մեծ շրջագայության Ռուսաստան։ 
2020 թվականի օգոստոսին նա բլոգեր Կարինա Կրոսի հետ թողարկել է «Не смогу» երգը։ Այս թրեքը VK / BOOM-ում զբաղեցրել է 1-ին տեղը։


== Սկավառակագրություն ==


=== Ալբոմ ===


=== Երգեր ===
2018՝ «Си-бемоль»
2018՝ «Прятки»
2018՝ «На море»
2018՝ «Золотая осень»
2018՝ «Классный»
2018՝ «Снеговик»
2019՝ «Зацепила»
2019՝ «Не забуду»
2019՝ «Золотая осень» (Techno Project Remix)
2019՝ «Один»
2019՝ «Кристалл»
2019՝ «Давай взорвём»
2019՝ «Кто ты такая»
2019՝ «Теряю разум»
2019՝ «Давай взорвём» (G-Pol Remix)
2019՝ «Ненужный»
2019՝ «А ты красивая»
2020՝ «Последняя любовь»
2020՝ «Мама говорила»


=== Տեսահոլովակ ===


== Չարթերի դիրքեր ==


=== Սիրված երգ ===
«Давай взорвём» (2019)

TopHit: Top Radio & YouTube Hits՝ 371-րդ տեղ, Top Radio Hits՝ 721-րդ տեղ, Top YouTube Hits՝ 76-րդ տեղ։


== Ծանոթագրություններ ==
Իովսյու (Իովսյուի վտակ)

Անվան այլ կիրառումների համար տե՛ս՝ Իովսյու (այլ կիրառումներ)Իովսյու (ռուս.՝ Иовсю), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Իովսյու գետի ձախ ափին՝ 5 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000048105
Հիդրոլոգիական ուսումնասիրությունների կոդը - 103004810
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դույլ

Դույլ (ռուս.՝  Ведро ), անոթ հեղուկի և սորուն նյութերի պահպանման ու դրանց ոչ մեծ հեռավորություններով փոխադրման համար։
Դույլ (ջրկիր) անվանումը օգտագործվել է նաև Աստվածաշնչում։
Դոմետրիկական (ռուսական չափման միավոր) չափման միավորով դույլը կազմում է տակառի մեկ քառասուներորդ մասը, ինչը հավասար է մոտավորապես 12,3 լիտրի։


== Չափեր ==
Դույլերը լինում են 3-30 լիտր տարողությամբ։ Մեծ տարածում ունեն երկաթե դույլերը։ Դրանք ունեն 12 լիտր տարողություն։


== Ձևը և նշանակությունը ==

Առավել մեծ տարածում ունեն կտրված կոնի տեսք ունեցող և լայն գագաթով դույլերը։ Այդպիսի ձևը թույլ է տալիս դատարկ դույլերը իրար մեջ դնելու եղանակով՝ որոշակի տեղ տնտեսել։ Հարմարության համար դույլերը կարող են ունենալ դուրս եկած «քիրթ», որն ավելի հեշտ կդարձնի ոչ մեքենայացված ճանապարհով կաթի փոխանցումը։
Գլանաձև դույլերը շատ դիմացկուն են, և այդ նախադրյալը նպաստավոր է դարձնում ներկերի, լաքերի և այլ քիմիական նյութերի պահպանումը և օգտագործումը։ Այդպիսի դույլերը սովորաբար ունենում են հերմետիկ կափարիչներ։ Այս դույլերի կափարիչները և ներքևի մասում ավելի նեղ լինելը քանի վերևի մասում թույլ են տալիս դրանք պահպանելի մի քանի շարքով։


== Ջրհորային դույլեր ==
Ջրհորային դույլերը ունեն բարձր և նեղ մխոցի տեսք, որը թույլ է տալիս, հեշտ անցնել ջրհորի արտաքին մասում գտնվող մտոցով և հեշտացնում է ջուրը մտնելիս նրա շրջվելը։ Ժամանակակից ջրհորները գյուղական բնակավայրերում սանիտարական նորմերի պահպանման համար ներկայումս առանձնացվում են ցանցերով։


== Հշեջ դույլեր ==

Հրշեջ դույլերը լինում են կոնաձև և երկաթե, այսպիսի տեսքը թույլ է տալիս հեշտությամբ կարգավորել ջրի ուղությունը։ Բացի դրանից դույլերի կոնաձև տեսքը թույլ է տալիս դրան օգտագործել նաև կենցաղային նպատակներով։


== Տեսակներ և օգտագործումը ==
Կան տարբեր տեսակի դույլեր․

Ջրի դույլը օգտագործվում է ջուր տեղափոխելու համար,
Տնային և այգու դույլերը օգտագործվում են հեղուկներ և հատիկեղեն տեղափոխելու համար,
Բրոնզե, փղոսկրե և այլ նյութերից պատրաստված դույլերը օգտագործվում են արարաողությունների և ծեսերի ժամանակ։ Սրանք օգտագործվել են մի շարք հին և միջնադարյան մշակույթներում, և հաճախ անվանվում են դույլ բառի լատիներեն թարգմանությամբ՝ «սիտուլա»,
Մեծ դույլեր, որոնք ամրացված են բեռնիչ և ամբարձիչ մեքենաներին գյուղատնտեսական և երկրագործական աշխատանքներ իրականացնելու համար,
Էքսկավատորներին ամրացված դույլերը օգտագործվում են շինարարական արդյունաբերության մեջ տարբեր նյութեր փշրելու և վերաօգտագործելու նպատակով,
Լանչի տուփը երբեմն նաև կոչում են լանչի դույլ կամ լանչի զամբյուղ,
Դույլերը կարող են ձեռք բերել նոր գործառույթներ՝ դառնալով նստատեղ, աշխատանքային գորխիքների տուփ, սենյակային զամբյուղ, տարա և այլն,
Երեխաները հաճախ օգտագործում են դույլերը որպես խաղալիք ծովափում կամ ավազե խաղահրապարակներում ավազը ձևավորելու կամ տեղափոխելու համար։
		
		
		
		
		
		
		
		
		
		
		
		


== Բեռնարկղեր ==
Գործնականում, այն դույլերը, որոնք կնքված են վերևից և օգտագործվում են որպես բեռնատար արկղեր քիմիական նյութեր և արդյունաբերական ապրանքներ տեղափոխելու համար, անվանում են լայնաբերան կիսատակառ։


== Ծանոթագրություններ ==
Տերուն-Աղա

Տերուն-Աղա, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Կոպուլատիվ օրգաններ

Կոպուլատիվ օրգաններ, զուգավորման օրգաններ, կենդանիների հատուկ օրգաններ, որոնց օգնությամբ արուների սերմնահեղուկը անցնում է էգերի օրգանիզմ, որտեղ որոշ ժամանակ այն պահպանվում է կենսունակ վիճակում։ Կոպուլատիվ օրգանները հատուկ են միայն ներքին բեղմնավորություն ունեցող կենդանիներին։
Սերմնահեղուկի փոխանցումը էգին իրականանում է ինչպես իսկական կոպուլատիվ օրգաններով, այնպես էլ այլ օրգաններով, որոնք անամիապես կապված չեն սեռական համակարգի հետ։ Իսկական կոպուլատիվ օրգանները ունեն թարթիչավոր և ժապավենաձև որդերը, հոդվածոտանիների բարձր խմբերի ներկայացուցիչները, ողնաշարավորներից՝ սողունները, թռչունները և կաթնասունները։
Արուների կոպուլատիվ օրգանների ֆունկցիան կարող են կատարել վերջավորությունները (խեցգետնակերպեր, սարդեր), լողակների ելուստները (ձկներ), բերանային օրգանները (տզեր, անթև միջատներ), շոշափուկները (որոշ գլխոտանի փափկամորթներ)։ Կոպուլատիվ օրգանների մորֆոլոգիական առանձնահատկություններն ունեն կարգաբանական նշանակություն։
Ոսկեպարի լեռներ

Ոսկեպարի լեռներ (նաև Ոսկեպարի լեռնաշղթա), լեռնաշղթա Հայաստանի Հանրապետության Տավուշի մարզում։ Հանդիսանում է Գուգարաց լեռների հյուսիսարևելյան ճյուղավորությունը։ Սկսվում է Գոմշավար լեռնագագաթից (1961 մ), աստիճանաբար ցածրանալով՝ ձուլվում Կուր գետի հովտին։ Երկարությունը 25 կմ է։ Կազմված է յուրայի հրաբխածին ապարներից։ Ոսկեպար և Կողբ գետերի ջրբաժանն է։ Ծածկված է հաճարենու անտառներով և չոր թփուտներով։


== Անուն ==
Լեռներն իրենց անունը ստացել են հայկական Ոսկեպար գյուղի անունից։ 
Ոսկեպարի լեռների թուրքական անունը հայկական անվան աղավաղված ձևն է՝ Աղզիբարա կամ Աղսիբարա։ 


== Ծանոթագրություններ ==
Ալտու Պարագուայի գավառ

Ալտու Պարագուայի գավառ (պորտ.՝ Microrregião do Alto Paraguai), գավառ Բրազիլիայում, մտնում է Մատու Գրոսու նահանգի մեջ։ Մտնում է Մատու Գրոսու նահանգի հարավկենտրոնական մասի մեջ։ Բնակչությունը կազմում է 26 084 մարդ 2006 թվականի տվյալով։ Զբաղեցված տարածքը 6930,294 կմ²։ Բնակչության խտությունը 3,8 մարդ/կմ²։


== Վիճակագրություն ==
Համախառն ներքին արտադրանքը կազմել է 151 578 935,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5 246,63 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,715


== Գավառի կազմ ==
Գավառի կազմի մեջ են մտնում հետևյալ համայնքները.

Ալտու Պարագուայ
Արենապոլիս
Նորտելանդիա
Նովա Մարիլանդիա
Սանտու Աֆոնսու
Սիչուան Բլու Ուեյլս

«Սիչուան Բլու Ուեյլս» (չին.` 四川金强蓝鲸篮球俱乐部, անգլ.` Sichuan Blue Whales), չինական պրոֆեսոնալ բասկետբոլային ակումբ, որն հանդես է գալիս Չինաստանի բասկետբոլի ասոցիացիայի (CBA) հյուսիսային դիվիզիոնում։ Տեղակայված է Չենդու քաղաքում (Սիչուան երկրամաս)։ Տան հանդիպումներն ակումբն անցկացնում է «Վենցզյան դիսթրիքթ ստեդիում» մարզապալատում։
Ակումբը սկզբնապես հանդես է եկել Չինաստանի բասկետբոլի ազգային լիգայում (NBL), սակայն 2013–14 մրցաշրջանից հետո տեղափոխվել է CBA, 2013 թվականի NBL գավաթը նվաճելուց հետո։


== Արտաքին հղումներ ==
Էջը EuroBasket.com կայքում
Չյորնի Միս (գյուղ, Կոլիվանսկի շրջան)

Չյորնի Միս (ռուս.՝ Чёрный Мыс), գյուղ Ռուսաստանի Նովոսիբիրսկի մարզի Կոլիվանսկի շրջանի կազմում։
Բնակչությունը 1996 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մաուրիսիո Լեմոս

Պաուլո Մաուրիսիո Լեմոս Մերլադետ (իսպ.՝ Paolo Mauricio Lemos Merladett), ծնված 1995 թվականի դեկտեմբերի 28-ին, Ուրուգվայցի ֆուտբոլիստ է, «Լասպ Ալմաս» Իսպանական ակումբի պաշտպան։


== Ակումբային կարիերա ==
Մորիսիո Լեմոսը ծնվել է Ռիվերայում։ 2014 թվականին նա ստորագրել է իր առաջին պրոֆեսիոնալ պայմանագիրը «Դյուենսոր Սպորտինգ» ակումբի հետ։ 2016 թ.-ին Մաուրիսիո Լեմոսը գնվել է «Ռուբին» ակումբի կողմից։  2016 թվականին Ուրուգվայի պաշտպանը տեղափոխվել է իսպանական «Լաս Պալմաս» ակումբ, վարձավճարով։


== Միջազգային կարիերա ==
2015 թվականին Լեմոսը հանդես է եկել 3 միջազգային մրցաշարերում.  աշխարհի Երիտասարդական առաջնությունում, Հարավային Ամերիկայի երիտասարդական առաջնությունում երիտասարդական թիմերը նվաճել են բրոնզե մեդալ և դարձել Համաամերիկյան խաղերի չեմպիոն։


== Ծանոթագրություններ ==
Աստերոիդների ցանկ (180601-180700)

Աստերոիդների ցանկ (180501-180600)  • Աստերոիդների ցանկ  • Աստերոիդների ցանկ (180701-180800)
 Աստերոիդների ցանկ (180501-180600)  • Աստերոիդների ցանկ  • Աստերոիդների ցանկ (180701-180800)
Տատնինով (Պրոլետարսկի շրջան)

Տատնինով (ռուս.՝ Татнинов), գյուղ Ռուսաստանի Դաշնության Ռոստովի մարզի Պրոլետարսկի շրջանում։ Մտնում է Օգնևսկի գյուղական համայնքի կազմի մեջ։
Փիփերթ

Փիփերթ կամ մոլոշ, բալբա, բաղջուկ, (լատ.՝ Malva),  փիփերթազգիների (տուղտազգիներ) ընտանիքի միամյա, երկամյա կամ բազմամյա խոտաբույսերի ցեղ։


== Տարածվածություն ==
Տարածված է Հայաստանի բոլոր մարզերում։ Աճում է այգիներում, բանջարանոցներում, ճանապարհների և բնակավայրերի մոտ, ցանքերում՝ որպես մոլախոտ և այլն։


== Կենսաբանական նկարագիր ==
Ցողունը կանգուն է կամ պառկած, բարձրությունը՝ 30-180 սմ։ Տերևներն ամբողջական բլթակավոր են կամ թաթաձև բաժան։ Ծաղիկները երկսեռ են' տերևանութներում, հազվադեպ՝ մեկական, մանուշակագույն, վարդագույն, վառ կարմիր, սպիտակ։ Ծաղկում է հունիս-սեպտեմբերին։ Պտուղը հավաքական սերմիկ է, սերմերը՝ երիկամաձև։


== Կիրառություն ==
Որոշ տեսակներ դեղաբույսեր են (ունեն խորխաբեր, փափկեցնող հատկություններ). պարունակում են վիտամիններ E, C, կարոտին (A-նախավիտամին), ներկանյութ և այլն։ Տերևներն ու մատղաշ ընձյուղներն օգտագործում են սննդի մեջ։ Գեղազարդիչ է և մեղրատու։


== Տեսակներ ==

Հայտնի է մոտ 125 (այլ տվյալներով՝ 40, 25), Հայաստանում՝ 4(5) տեսակ՝ Փիփերթ անտառային (M․ sylvestris), Փիփերթ արհամարհված (M. neglecta), Փիփերթ ցածր (M. pusilla) և այլն։

Malva aegyptia L.
Malva alcea L. — փիփերթ վարդագույն
Malva arborea (L.) Webb & Berthel.
Malva assurgentiflora (Kellogg) M.F.Ray
Malva borealis Wallman
Malva cathayensis M.G.Gilbert, Y.Tang & Dorr
Malva cretica Cav.
Malva erecta J.Presl & C.Presl
Malva hispanica L.
Malva iljinii Riedl
Malva lindsayi (Moran) M.F.Ray
Malva linnaei M.F.Ray — փիփերթ անտառային
Malva moschata L.
Malva neglecta Wallr.
Malva nicaeensis All.
Malva occidentalis (S.Watson) M.F.Ray
Malva parviflora L.
Malva pusilla Sm. [syn.  Malva rotundifolia L.]
Malva stipulacea Cav.
Malva sylvestris L. — Փիփերթ անտառային
Malva thuringiaca (L.) Vis.
Malva tournefortiana L.
Malva trimestris (L.) Salisb.
Malva verticillata L. [syn.  Malva crispa (L.) L.]
Malva vidalii (Pau) Molero & J.M.Monts.
Malva wigandii (Alef.) M.F.Ray


== Գրականություն ==
Котов В. Шток-роза. // Цветоводство։ журнал. — 2007. — № 4. — С. 30—31.
М. А. Носаль, И. М. Носаль. Лекарственные растения и способы их применения в народе //Под ред. акад. АН УССР В. Г. Дороботько. — К.։ Госмедиздат УССР, 1959. — С. 182—184.


== Ծանոթագրություններ ==


== Արտաքին հղումներ ==
Փիփերթը հազարտերևուկ նախագծում
Անտոնովկա (Միլյուտինսկի շրջան)

Անվան այլ կիրառումների համար տե՛ս՝ Անտոնովկա (այլ կիրառումներ)Անտոնովկա (ռուս.՝ Антоновка), գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում։ Մտնում է Նիկոլո-Բերեզովսկի գյուղական համայնքի կազմի մեջ։
Սուպերմարկետ (հեռուստասերիալ)

«Սուպերմարկետ» (անգլ.՝ Superstore), ամերիկյան սիթքոմ, որի պրեմիերան կայացել է NBC հեռուստաալիքով 2015 թվականի նոյեմբերի 30-ին։ Շոուն ստեղծվել է Ջասթին Սփիտցերի կողմից, ով նաև գործադիր պրոդյուսերն է։ Սերիալը պատմում է Սենթ Լուիսում (նահանգ Միսսուրի) գտնվող «Cloud 9» անվանմամբ հորինված սուպերմարկետի աշխատակիցների մի խմբի մասին։ 2016 թվականի փետրվարի 23-ին հեռուստաալիքը երկարաձգել է սերիալը մինչև երկրորդ եթերաշրջան, իսկ նույն տարվա սեպտեմբերի 23-ին երկրորդ եթերաշրջանի էպիզոդների քանակը ավելացվել է մինչև ստանդարտ 22-ը։
2016 թվականի օգոստոսի 19-ին էկրաններին է հայտնվել շոուի հատուկ էպիզոդ՝ նվիրված Ամառային օլիմպիական խաղերին Ռիո դե Ժանեյրոյում։ 2017 թվականի փետրվարի 14-ին սերիալը երկարաձգվել է մինչև երրորդ եթերաշրջան, որը կրկին կազմված 22 էպիզոդներից։


== Դերերում ==


=== Գլխավոր դերակատարներ ===
Ամերիկա Ֆերերա - Էմի Դուբանովսկի
Բեն Ֆելդման - Ջոնա
Լորեն Էշ - Դինա Ֆոքս
Կոլտոն Դան - Գարետ
Նիկո Սանտոս - Մաթեո Ֆերնանդո Ակուինո Լիվանագ
Նիկոլ Բլում - Շայեն Թայլեր Լի
Մարկ Մակկինի - Գլեն Սթյորգիս


=== Երկրորդական դերասանական անձնակազմ ===
Ջոնի Պեմբերթոն - Բո Դերեկ Թոմփսոն
Կալօիկո Կաուախի - Սանդրա
Շոն Ուեյլեն - Սել
Ջոշ Լոուսոն - Տեյթ
Լինդա Փորթեր - Միրթլ


== Արտադրություն ==


=== Մշակում և նկարահանումներ ===
Սերիալը դարձել է այն երեք շոուներից մեկը, որոնք պատվիրել է NBC հեռուստաալիքը 2015 թվականի հունվարի 14-ին։ 2015 թվականի մայիսի 7-ին NBC-ն թույլատրել է ցուցադրել շոուն։ Սիթքոմը դարձել է Ռուբեն Ֆլեյշերի The District նոր ընկերության առաջին նախագիծը Universal-ի հետ կնքած երկամյա պայմանագրի շրջանակներում։ Ֆլեյշերը դարձել է պիլոտային էպիզոդի ռեժիսոր։


=== Քասթինգ ===
Լորեն Էշը դարձել է առաջին դերասանուհին, ով ստացել է դեր սերիալում 2015 թվականի փետրվարին։ Նույն թվականի մարտին Շուտով դերասանական անձնակազմին միացել են նաև Կոլտոն Դանը, Մարկ Մակկինին, Նիկո Սանտոսը, Նիկոլ Բլումը և Բեն Ֆելդմանը։
2015 թվականի մարտի 16-ին Ամերիկա Ֆերերան ստացել է կնոջ գլխավոր դերը, ինչպես նաև դարձել է շոուի պրոդյուսեր։ Ֆերերան ստացել է մի քանի առաջարկություն՝ նկարահանվելու տարբեր հեռուստասերիալների պիլոտային էպիզոդներում, սակայն անհայտ պատճառներով նա բոլոր տրված առաջարկություններից հրաժարվել է։


== Քննադատների արձագանքներ ==
Metacritic-ում «Սուպերմարկետն» ունի 100-ից 57 միավոր, ինչը հիմնված է քննադատների 21%-ի արձագանքների վրա։ Rotten Tomatoes կայքէջում հեռուստասերիալն ունի 52 միավոր՝ հիմնված քննադատների 23%-ի գնահատականների վրա։ Կայքէջի քննադատական համաձայնագրում ավում է՝ ««Սուպերմարկետն» ունի տաղանդավոր դերասանական անձնակազմ, սակայն ակնառու պոտենցիալը մռայլված է ինտոնացիոն խառը շարադրությամբ և թույլ ու սովորական սցենարով»։


== Ծանոթագրություններ ==


== Արտաքին հղումներ ==
Պաշտոնական կայքէջ (անգլ.)
Առաստաղապատկեր

Առաստաղապատկեր, պլաֆոն (ֆր.՝ plafond — առաստաղ), գեղանկարչական կամ քանդակագործական (նաև ծեփածո) պատկերներով կամ ճարտարապետական-դեկորատիվ մոտիվներով զարդարված առաստաղ։ Առաստաղապատկեր է կոչվում նաև որևէ շինության հարթ, թաղակապ կամ գմբեթավոր ծածկը զարդարող սյուժետային կամ զարդանկար մոնումենտալ-դեկորատիվ գեղանկարչական ստեղծագործությունը։
Առաստաղապատկերները կարող են կատարվել

անմիջականորեն սվաղի վրա (ֆրեսկոյով, յուղաներկով, սոսնձաներկով ևն)
առաստաղին կպցված կտավի վրա
խճանկարով և այլ միջոցներով։Առաստաղների նկարազարդումը տարածված է եղել Հին Եգիպտոսում, անտիկ աշխարհում։ Խճանկար և ֆրեսկային պատկերներով են զարդարվել բյուզանդական, ռուսական և այլ տաճարների գմբեթները։


== Առաստաղապատկերները Հայաստանում ==
Հայաստանում հատկապես տարածված է եկեղեցիների ու նրանց գավիթների (Էջմիածնի տաճար, Անիի Տիգրան Հոնենցի եկեղեցի, Հոռոմոսի վանք և այլն)

նկարազարդ
հիմնականում քանդակազարդ առաստաղապատկերները։Ըստ Թովմա Արծրունու վկայության, մեծաշուք առաստաղապատկեր է ունեցել Գագիկ Արծրունու Աղթամարի պալատը (տաճարը), որի ճարտարապետը, քանդակագործն ու նկարիչն է եղել Մանուելը։ Գեղանկարչական առաստաղապատկերների դասական օրինակներ են թողել Վերածննդի վարպետներ Ա. Մանտենյան, Ռաֆայելը, Կոռեջոն, Պ. Վերոնեզեն, Յա. Տինտորետտոն։
Կերպարների վեհությամբ առանձնանում են Հռոմի Սիքստոսյան կապելլայի առաստաղապատկերները, որ կատարել է Միքելանջելոն 1508– 1512 թվականներին։
Բարոկկոյի և ռոկոկոյի արվեստում առանձնապես հաճախ էր օգտագործվում ծածկը «թափանցելու» պատրանք ստեղծելու արտահայտչամիջոցը. ուժեղ ռակուրսներով պատկերվում էին երկինք թռչող ֆիգուրներ։ Այդ ժամանակ էլ տարածում գտավ սյունաշարեր, թաղեր ևն պատկերող առաստաղապատկեր, որ ստեղծում էր ծածկից այն կողմ շարունակվող ճարտարապետական իրական տարածության պատրանքը։
Նիկո Գոնսալես

Նիկոլաս Գոնսալես Իգլեսիաս (իսպ.՝ Nicolás González Iglesias, հունվարի 3, 2002(2002-01-03), Լա Կորունյա, Գալիսիա, Իսպանիա), ավելի հայտնի է որպես Նիկո Գոնսալես (իսպ.՝ Nico González), իսպանացի ֆուտբոլիստ, «Բարսելոնա»-ի կիսապաշտպան, որը վարձավճարով հանդես է գալիս «Վալենսիա» ակումբում ։


== Ակումբային կարիերա ==
Նիկոն 2013 թվականից «Բարսելոնա» ակադեմիայի սան է։ 2019 թվականի մայիսի 19-ին նա նորամուտն է նշել ակումբի երկրորդ թիմի կազմում Սեգունդա Բ-ի «Կաստելոնա» ակումբի դեմ խաղում։ 2019/20 մրցաշրջանը Նիկոն անցկացրել է «կապտանռնագույնների» պատանեկան ակումբում և չի խաղացել ոչ մի խաղ «Բարսելոնա Բ»-ի կազմում։ Հաջորդ մրցաշրջանում նա տեղափոխվել է  երկրորդ թիմ և մասնակցել է Իսպանիայի երրորդ լիգայի 23 խաղի։ 2021/22 խաղաշրջանում կիսապաշտպանին սկսել են ընդգրկել «Բարսելոնա»-ի առաջին կազմի մարզումնեին և խաղերին։ Նիկոյի պաշտոնական նորամուտը «կապտանռնագույնների» կայացել է 2021 թվականի օգոստոսի 15-ին Իսպանիայի պրիմիերայի «Ռեալ Սոսիեդադ» ակումբի դեմ խաղում, նա դաշտ է դուրս եկել խաղի 83-րդ րոպեին՝ փոխարինելով  Սերխիո Բուսկետսին և մեկ րոպե անց ստացել է դեղին քարտ։ Նիկոն առաջին գոլը խփել է 2021 թվականի դեկտեմբերի 12-ին «Օսասունա»-ի դեմ խաղում (2:2)՝ հանդիպման 12-րդ րոպեին Գավիի փոխանցումով բացելով խաղի հաշիվը։ Հաջորդ տուրում՝ դեկտեմբերի 8-ին, Նիկո Գոնսալեսին կրկին հաջողվել է խաղի 85-րդ րոպեին «Էլչէ» ակումբի դեմ տնային խաղում խփել հաղթական գնդակ (3:2)։


== Կարիերա հավաքականում ==
2018-2019 թվականներին Նիկոն պաշտպանել Է Իսպանիայի մինչև 17 տարեկանների հավաքականի գույները և նրա կազմում անցկացրել է ընդհանուր առմամբ 7 հանդիպում։


== Անձնական կյանք ==
Նիկոյի հայրը՝ Ֆրան Գոնսալեսը,  «Դեպորտիվո Լա Կորունյա»-ի  և Իսպանիայի ֆուտբոլի ազգային հավաքականի նախկին ֆուտբոլիստ է։ Քեռին՝ Խոսե Ռամոնը, նույնպես ֆուտբոլիստ էր և  խաղում էր «Դեպորտիվո»-ի, ինչպես նաև մի քանի ավելի համեստ թիմերի կազմում։


== Ծանոթագրություններ ==


== Արտաքին հղումներ ==
Профиль на официальном сайте «Барселоны»(անգլ.)
Մոնտեսքյու

Մոնտեսքյու  (կատ.՝ Montesquiu), մունիցիպալիտետ Իսպանիայում, գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Օսոնա շրջանում։ Տարածքը կազմում է 4,9 կմ²։ Բնակչության թվաքանակը 2007 թվականի տվյալներով եղել է 861, խտությունը՝ 179,79 մարդ/կմ².:


== Ժողովրդագրություն ==


== Ծանոթագրություններ ==


== Արտաքին հղումներ ==
Página web del Ayuntamiento
Información de la Generalitat de Catalunya Archived 2009-02-18 at the Wayback Machine.
Información del Institut d'Estadística de Catalunya
Բեթհովեն (այլ կիրառումներ)

Բեթհովեն անունը կամ տերմինը կարող է վերաբերել հետևյալ հոդվածներին․
Անձինք՝

Բեթհովեն, Լյուդվիգ վան - գերմանացի կոմպոզիտոր, դաշնակահար, դիրիժոր։Նաև՝

Բեթհովեն - խառնարան Մերկուրի մոլորակի վրա։
(1815) Բեթհովեն - աստերոիդ։
Բեթհովեն- ամերիկյան անիմացիոն հեռուստասերիալ։
Ալպոյաջյան

Ալպոյաջյան, հայկական ազգանուն։


== Ազգանունը կրողներ ==
Արշակ Աստվածատուրի Ալպոյաճյան (1879-1962), բանասեր, պատմաբան։


== Ծանոթագրություններ ==
(3779) Կեյֆեր

(3779) Կեյֆեր (անգլ.՝ Kieffer), աստերոիդ աստերոիդների հիմնական գոտում։ Հայտնաբերվել է 1985 թվականի մայիսի 13-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,634938 ա. մ., առավելագույնը մոտենում է 2,3409 ա. մ. հեռավորության վրա և հեռանում 2,929 ա. մ.։ Արեգակի շուրջ մեկ ամբողջական պտույտ է կատարում 1562,26 երկրային օրվա ընթացքում, իր ուղեծրով շարժվելով միջինում 0,230435 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3779) Կեյֆեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լիդիա Կուլիկովսկի

Լիդիա Կուլիկովսկի (ռումիներեն՝ Lidia Kulikovski, մարտի 8, 1951(1951-03-08), Nicoreni, Drochia District), խորհրդային ժամանակաշրջանի և մոլդովացի գրադարանավար և մատենագետ։
Շուրջ 200 գիտական աշխատանքների հեղինակ, ղեկավարել է մոլդովացի գրողների, նկարիչների և գիտնականների մասին 25 գրքերի հրատարակումը։ Մոլդովական ԽՍՀ-ի մշակույթի վաստակավոր գործիչ։


== Կենսագրություն ==
Ծնվել է 1951 թվականի մարտի 8-ին Մոլդովական ԽՍՀ-ի Դրոկիևվյան շրջանի Նիկորեն գյուղում։
1973 թվականին ավարտել է Քիշնևի համալսարանի (այժմ Մոլդովայի պետական համալսարան) բանասիրության ֆակուլտետը (գրադարանային բաժինը)։ 2003 թվականին ստացել է մանակավարժական գիտությունների դոկտորի աստիճան, պաշտպանելով թեկնածուականը «Անհաջող վիճակում գտնվող մարդկանց համար գրադարանային սպասարկման էվոլյուցիան, ժողովրդավարացված համայնքի պայմաններում» (ռումիներեն՝ „Evoluția serviciilor de bibliotecă pentru persoanele dezavantajate în contextul democratizării societății”) թեմայով։
Համալասարանն ավարտելուց հետո աշխատել է Քիշնևի քաղաքային գրադարանի մասնաճյուղում, ավելի ուշ ղեկավարել է այն։ 1978-1982 թվականներին Լիդիա Կուլիկովսկին գլխավորել է Կենտրոնացված գրադարանային համակարգը Կահուլ քաղաքում։ 1983-1989 թվականներին ղեկավարել է «Achiziție și completare» ծառայությունը, որից հետո վերադարձել է հանրապետության մայրաքաղաք և դարձել է Հաշդեուի քաղաքային գրադարանի տնօրենը, այս պաշտոնը զբաղեցրել է մինչև 2013 թվականը։ Որպես Հաշդեուի գրադարանի ղեկավար, ընդլայնել է գրադարանի ցանցը․ ներգրավել է ռումինացի մասնագետների  Քիշնևում ինը օժանդակ գրադարանների բացման օգնության համար, որոնք հիմնականում ռումինական գրականություն էին պարունակում․ իրագործել է էթնիկ մեծամասնության ծրագիրը, որը հանգեցրել է ռուսական, ուկրաինական, լեհական, բուլղարական, հրեական և գագաուզական գրականությամբ գրադարանների մասնաճյուղերի բացմանը։
Լիդիա Կուլիկովսկին համարվում է մատենագիտության մի շարք հետազոտական ծրագրերի հեղինակ։ Ազգային մակարդակով համաձայնեցրել է որոշ հրեական ծրագրեր։ 2000-ից մինչև 2004 թվականների ժամանակահատվածում գլխավորել է Մոլդովայի Հանրաապետության գրադարանավարների ասոցացիան։ 2002 թվականին նա հիմնել է «Բիբլիոպոլիս» ամսագիրը, որը նվիրված էր գրադարանային գործին։ 1999 թվականից սկսած, որոշ ժամանակ եղել է «Մատենագիտական ամսագրի» գլխավոր խմբագրի տեղակալը։
Փորձի փոխանակման նպատակով այցելել է արտասահամանյան հայտնի գրադարաններ՝ Կոնգրեսի գրադարանը, Չինաստանի ազգային գրադարան, Պոմպիդու կենտրոնը, Դանիայի արքայական գրադարանը, ինչպես նաև Ֆինլանդիայի, Հունաստանի, Ռուսաստանի, Իսրայելի, Ռումինիայի, Ուկրաինայի և այլ երկրների քաղաքային գրադարաններ։
Բացի  գիտական գործունեությունից, Լիդիա Կուլիկովսկին համարվում է Մոլդովայի պետական համալսարանի պրոֆեսոր, աշխատում է գրադարանագիտության ամբիոնի լրագրության ֆակուլտետում, որտեղ դասախոսություններ է կարդում գրադարանային գործի, հասարակագիտական գրքերի, գրադարանների կառավարման մասին։
1987 թվականին արժանացել է «Մոլդովական ԽՍՀ-ի մշակույթի վաստակավոր գործիչ» կոչմանը, 1996 թվականին պարգևատրվել է մեդալով «Հասարակությանը մատուցվող ծառայությունների դիմաց» և 2010 թվականին «Աշխատանքայօին փառքի» շքանշանով։ Համարվում է Եվրոպական «XXI դարի մենեջեր» մրցանակակիր (2011 թվական)։


== Ծանոթագրություններ ==


== Հղումներ ==
Lidia Kulikovski Archived 2020-11-29 at the Wayback Machine.
Սևերինովսկի գյուղական խորհուրդ

Սևերինովսկի գյուղական խորհուրդ (ուկրաիներեն՝ Северинівська сільська рада), Ուկրաինայի Սումիի մարզի Սումսկի շրջանում։
2001 թվականի տվյալներով Սևերինովսկի գյուղական խորհրդում բնակվում էր 1519 մարդ։ Խորհրդում կա 13 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մոնտիվիդիու

Մոնտիվիդիու (պորտ.՝ Montividiu), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի հարավային մարզում։ Մտնում է Սուդուեստի դի Գոյասի գավառի կազմի մեջ։ Բնակչությունը կազմում է 9 318 մարդ՝ 2006 թվականի տվյալներով։ Գրավում է 1 874,611 կմ2 տարածք։ Բնակչության խտությունը՝ 5,0 մարդ/կմ²։


== Պատմություն ==
Քաղաքը հիմնադրվել է 1987 թվականի դեկտեմբերի 30-ին։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 206 438 829,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ կազմում է 24 024,07 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,794 (տվյալները՝ ՄԱԿ-ի զարգացման ծրագրի)
Խորխե Պոսա

Խորխե Ալբերտո Պոսա Պերես (իսպ.՝ Jorge Alberto Poza Pérez, հունվարի 3, 1978(1978-01-03) կամ հունիսի 26, 1977(1977-06-26), Մեխիկո, Մեքսիկայի Միացյալ Նահանգներ)՝ մեքսիկացի դերասան, հայտնի է դարձել 1989 թվականին։


== Կենսագրություն ==


=== Վաղ մանկություն ===
Խորխեն ծնվել է 1977 թվականի հունիսի 26-ին մեքսիկական Տուլանսիգո քաղաքում (Իդալգո նահանգում)։ Դերասանի հայրը՝ Խավիեր Պոսան, հայտնի մեքսիկ հեռուստահաղորդավար է։ Խավիերը նկատում է իր որդու մեջ դերասանի տաղանդը, երբ Խորխեին վստահում են դպրոցականի դերը։ Հայրը որոշել էր, որ իր որդին պետք է դառնար դերասան, բայց ծանոթ մարդ չուներ կինոաշխարհից։ Այդ ժամանակ հայրը նամակ է ուղարկում որդու նկարներով Televisa հեռուստաընկերություն։ Նկարը հասնում է Պիմշտեին Վալենտինին և նա Խորխեին առաջարկում է Խոսե Ինգնասիո Լոպեսի դերը՝ «Ուղղակի Մարիա» հեռուստասերիալում, որտեղ նա հաջող խաղաց այդ դերը։ Ինչպես նաև այդ սերիալում նա խաղացել որբ Չուչոյի դերը։


=== Դերասանի կարիերայի վերելքը ===
«Ուղղակի Մարիայում» նկարվելուց հետո Խորխե Պոսան նկարվեց երկու ֆիլմում և երեք հեռուստասերիալներում՝ սիթքոմում ու 17 հեռուստանովելներում, ինչպես նաև «Մի օր մեր մոտ էլ կաճեն թևեր», որտեղ նա խաղաց Պեպինի դերը։ Ընդհանուր առմամբ նկարահանվել է 36 աշխատանքներում։


=== Մեր ժամանակներ ===
Դերասանը ներկա պահին աշխատում է Televisa ընկերությունում և նկարահանվում է կինոներում և հեռուստահաղորդումներում։


== Ֆիլմագրություն ==


=== Ֆիլմեր ===


=== Հեռուստատեսություն ===


== Արտաքին հղումներ ==
Хорхе Поса на сайте ԿինոՊոիսկ
Biografia de Jorge Poza(չաշխատող հղում) en esmas.com


== Ծանոթագրություններ ==
Բանսկո (այլ կիրառումներ)

Բանսկո կարող է վերաբերվել.

Բանսկո, քաղաք Բուլղարիայի Բլագոևգրադի մարզի համանուն համայնքում։
Բանսկո, համայնք Բուլղարիայի Բլագոևգրադի մարզում։
Հայաստանի անկախության հռչակագիր (այլ կիրառումներ)

Հայաստանի անկախության հռչակագիր, եզրույթը կարող է նշանակել՝

Հայաստանի անկախության հռչակագիր, Հայաստանի առաջին հանրապետության անկախության մասին հռչակագիր,
Հայաստանի անկախության հռչակագիր, Հայաստանի երրորդ հանրապետության անկախության մասին հռչակագիր։
Բանիասի շրջան

Բանիասի շրջան (արաբ․՝ ناحية مركز بانياس‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Բանիասիս գավառի 7 շրջաններից մեկը։
Վարչական կենտրոնն է Բանիաս քաղաքը։ 2004 թվականի մարդահամարի տվյալներով շրջանը ունի 94 832 բնակչություն։


== Ծանոթագրություններ ==
Ալֆրեդ Հաուսմեն

Ալֆրեդ Էդվարդ Հաուսմեն (անգլ.՝ Alfred Edward Housman, մարտի 26, 1859(1859-03-26)[…], Վուստերշիր, Անգլիա, Մեծ Բրիտանիայի և Իռլանդիայի միացյալ թագավորություն և Bromsgrove District, Bromsgrove District - ապրիլի 30, 1936(1936-04-30)[…], Քեմբրիջ, Անգլիա, Միացյալ Թագավորություն), Էդվարդյան ամենահայտնի բանաստեղծներից մեկը, «Շրոպշիրի տղան» բանաստեղծությունների ժողովածուի հեղինակը, լայնորեն հայտնի էր Առաջին համաշխարհային պատերազմի տարիներին


== Կենսագրություն ==
Ալֆրեդ Հաուսմենը ծնվել է 1859 թվականի մարտի 26-ին Բրոմսգրով քաղաքի ծայրամասում գտնվող Ֆոքբերի գյուղում, Վուսթերշիրում՝ Էդվարդ և Սառա Ջեյն Հաուսմենների ընտանիքում։ Ավարտելով Բրոմսգրոուվի դպրոցը, որտեղ նա ստացել է ակադեմիական կրթության ամուր հիմք և բազմաթիվ մրցանակներ բանաստեղծական փորձերի համար, Ալֆրեդ Էդվարդ Հաուսմենը ընդունվել է Սենթ Ջոնս քոլեջ (Օքսֆորդ), որտեղ սովորել է անտիկագիտություն։
Հաուսմենն իրեն հիմնականում համարում էր լատինիստ, վարում էր մեկուսի կենսակերպ, հեռու էր մնում մյուս գրողներից։ 1911 թվականից նա Քեմբրիջում դասավանդել է լատիներեն և ավելի քան 30 տարի աշխատել Մարկոս Մանիլիոսի ստեղծագործությունների հրատարակության մեկնաբանությունների վրա։ Նույնիսկ Օքսֆորդում սովորելիս, համակուրսեցու հանդեպ անպատասխան սերը կանխորոշել է կյանքի հանդեպ նրա հոռետեսական հայացքը։
«Շրոպշիրի տղան» պառնասյան գծագրված բանաստեղծությունների հավաքածու է, որը ոգեշնչված է Ուորդսվորթի և Հայնեի ընթերցմամբ։ Հաուսմենը հեռացվում է այն ամենից, ինչ նա երգում է, դառնորեն ուսումնասիրելով շրջապատող աշխարհը «փղոսկրի աշտարակից»։ Նրա քնարական հերոսը պարզ աշխատասեր է Շրոփշիրից (տարածաշրջան, որտեղ բանաստեղծն ինքը երբեք չի եղել ժողովածուի ստեղծման ժամանակ)։
Բանաստեղծն իր փողերով փոքր տպաքանակով հրատարակել է «Շրոպշիրի տղան» գիրքը։ Գրեթե 20 տարի անցել էր, մինչև գրքի հոռետեսական տրամադրությունը կիսվել էր հանրության կողմից, և որոշ տողեր դարձել դասագրքեր։ Հաուսմենի հաջորդ բանաստեղծական ժողովածուն՝ «Վերջին բանաստեղծությունները» (1922), նույնպես մեծ հաջողություն ունեցան։
Վլադիմիր Նաբոկովը բարձր էր գնահատում Հաուսմենի «Պոեզիայի անունը և բնույթը» (1933) էսսեը և մեկ անգամ չէ, որ նրա անունը հիշատակել է իր անգլալեզու վեպերում։
Թոմ Սթոպարդը գրել է իր «Սիրո գյուտը» պիեսը՝ Հաուսմենի մասին։


== Ծանոթագրություններ ==


== Արտաքին հղումներ ==
«Շրոպշիրի տղան» բանաստեղծությունների գրքի տեքստը
Ա. Է. Հաուսմեն Բրիտանիկա հանրագիտարան